Byrettens kendelse om ikke at tillade hemmelig ransagning hos ikke mistænkt ændret, således at ransagning tillades
Ret: Østre Landsret (2. instans)
Faggruppe: Straffesag — Sag under efterforskning
Sagsemner: Efterforskning og straffeproces;

/

UDSKRIFT
AF

ØSTRE LANDSRETS RETSBOG

Lukkede døre

Den 17. juli 2008 holdt Østre Landsret møde i retsbygningen, Bredgade 59,
København.

Som dommere fungerede landsdommerne A. F. Wehner, Karen-Anke Tørring og Steen
Mejer, førstnævnte som rettens formand.

Som protokolfører fungerede Medarbejder ved retten 2.

Der foretoges for lukkede døre:

14. afd. kære nr. S-2107-08:

Foranstaltning under efterforskning

(advokat Hanne Rahbæk, besk.)

Ingen var indkaldt eller mødt.

Der fremlagdes udskrift af retsbogen fra Københavns Byret vedrørende kendelse afsagt

den 16. juli 2008 (sag SS 90.14795/2008) og kæreskrift af 16. juli 2008 fra

Københavns Politi.

Endvidere fremlagdes kæreskrift af 16. juli 2008 fra den beskikkede advokat, advokat

Hanne Rahbæk.

De modtagne bilag var til stede.

Efter votering afsagdes sålydende



/

- 2 -

k e n d e l s e:

Efter de foreliggende oplysninger om ankeforholdene vedrørende den, den 21.
december 2007 Mistænkte overgåede dom på fængsel i 14 år for overtrædelse af
straffelovens § 191 og § 192 a, findes denne dom ikke at være endelig.

Mistænkte må herefter fortsat anses for mistænkt for overtrædelse af straffelovens §
191 og § 192 a.

Den af anklagemyndigheden begærede ransagning er et led i efterforskningens jf.
retsplejelovens § 743. Herefter, og da det er af afgørende betydning, at ransagning
foretages uden at den mistænkte eller andre gøres bekendt med det, findes betingelserne
for den begærede ransagningstilladelse opfyldt, jf. retsplejelovens § 795, stk. l, og §
799, stk. l.

T h i b e s t e m m e s:

Det tillades Københavns Politi at foretage hemmelig ransagning efter retsplejelovens §
799, jf. § 795, stk. l, af Persons, cpr. nr. Født 1986, Adresse, København, bagage i
Københavns Lufthavn i tidsrummet fra den 18. juli 2008 til og med den l. august 2008.

Retten hævet.

(Sign.)